पाएं अपने शहर की ताज़ा ख़बरें और फ्री ई-पेपरडाउनलोड करें
जिले के बालोतरा थाना क्षेत्र में बस स्टैंड पर अचानक हुई चाकू बाजी से रविवार को सनसनी मच गई। जहां बैठे दो दोस्तों में से एक ने दूसरे पर किसी बात को लेकर चाकू से हमला कर दिया। इसके बाद मौके से भाग निकला। चाकू बाजी की सूचना मिलने पर तुरंत एक्टिव हुई पुलिस ने आरोपी को नाकाबंदी कर पकड़ लिया है। दोनों के बीच किस बात पर कहासुनी हुई इसकी जांच की जा रही है।
पुलिस अधीक्षक आनंद शर्मा ने बताया कि बालोतरा बस स्टैंड के पास करीब 5 बजे रामेश्वर जीनगर (27) और उसका दोस्त राकेश खटीक (28) बैठे थे। उसी दौरान किसी बात को लेकर कहासुनी हो गई। कहासुनी इतनी बढ गई कि राकेश ने अपने दोस्त पर चाकू से हमला कर दिया। पेट में चाकू लगने रामेश्वर जीनगर की मौत हो गई। जिसका शव मोर्चरी ने रखवाया गया है। सूत्रों के अनुसार दोनों दोस्तों में स्मैक को लेकर कहासुनी हुई थी।
घटना की सूचना मिलते ही बालोतरा पुलिस ने बालोतरा के आसपास नाकाबंदी की। उसी दौरान आरोपी राकेश को पुलिस ने पकड़ लिया। फिलहाल आरोपी से पूछताछ की जा रही है। जिसमें पूरे मामले का खुलासा होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn